This Boy

«This Boy» er en sang av The Beatles som ble skrevet av Lennon/McCartney. Sangen ble først utgitt 29. november 1963 som B-side til gruppens femte britiske single I Want to Hold Your Hand. I USA ble den først utgitt 20. januar 1964 på albumet Meet The Beatles!.


== Bakgrunn ==
John Lennon og Paul McCartney skrev sangen på et hotellrom som en følge av idéen med å lage en sang som var spesielt egnet for flerstemt sang; i dette tilfelle tre-stemt. De hadde praksisert det før med Phil Spector komposisjonen To Know Her Is to Love Her, men ellers var det slik at et medlem var solist, med de to andre som bidro med bakgrunnkor, eventuelt at to medlemmer sang tostemt. Mellomverset som Lennon var solist på, var inspirert av Smokey Robinson. Lennon sa i 1980 at det ikke var noe spesielt med teksten; kun lyd og harmoni.


== Innspilling ==
The Beatles spilte inn «This Boy» i Abbey Road Studios og var siste sang på agendaen 17. oktober 1963. Denne dagen var også første gang gruppen benyttet firesporsteip, noe som ga bedre lyd. De spilte inn 15 tagninger, hvor de spilte og sang på direkten. Etterpå la Lennon, McCartney og George Harrison på sine stemmer enda en gang. Noe annet som ble overdubbet var Harrisons gitarriff helt på slutten. Til å begynne med var det en gitarsolo på mellomverset, men det ble bestemt at Lennon skulle synge det partiet i stedet.CD-singlen Free as a Bird kom ut desember 1995, og inneholder blant annet tagning 12 og 13 av «This Boy». Tagning 12 stoppet i andre vers siden McCartney sang for høyt i forhold til de andre. Tagning 13 ble riktignok en komplett gjennomkjøring, men med en del feil og dermed ble det til at de fleipet en del på slutten. Eksempelvis sang de «thas boy» i stedet.


== Personell ==
John Lennon: akustisk gitar, vokal
Paul McCartney: bass, harmonivokal
George Harrison: elektrisk gitar, harmonivokal
Ringo Starr: trommer«This Boy» ble fremført på TV showet The Morecambe and the Wise Show 2. desember 1963. Opptaket ble utgitt på Anthology 1 i 1995.


== «This Boy» versjoner fremført i BBC Radio ==
Begge disse versjonene har ikke blitt offentlig utgitt, men har havnet på bootlegs.


== Filmopptak av The Beatles som fremfører «This Boy» ==
Late Scene Extra – innspilt 25. november 1963. – kringkastet 20. desember 1963. (de mimer til sangen)
Live at the Washington Coliseum, 1964 – 11. februar 1964. – kringkastet 14. februar 1964.)
Ed Sullivan Show – 16. februar 1964. – direkte sending.Filmklipp fra første og siste av disse tre er med i Anthology-serien.I filmen A Hard Day's Night er det en scene hvor Ringo Starr går gatelangs. Imens blir en instrumental versjon av «This Boy» spilt i bakgrunnen. Instrumentalen ble spilt inn av George Martins Orhcestra med tittelen «Ringo's Theme (This Boy)» og utgitt på den amerikanske utgaven av albumet A Hard Day's Night. Starr fortalte i Anthology-serien at han så herjet ut i ansiktet i denne sekvensen, siden han hadde hatt en fuktig natt på byen forut.


== Samlealbum med «This Boy» inkludert ==
Rarites – utgitt 2. desember 1978 (kun på den engelske versjonen av Rarities; ikke den amerikanske).
Past Masters, Volume One – 7. mars 1988 (relansert 9. september 2009).


== Annet ==
Lennons sønn Sean Lennon har fremført «This Boy» foran et publikum.
Den tidligere Wings gitaristen Laurence Juber ga ut en instrumental versjon av «This Boy» i juni 2000 på albumet LJ Plays The Beatles.


== Referanser ==


== Eksterne lenker ==
(en) This Boy på MusicBrainz 
(en) Sangteksten Arkivert 11. april 2012 hos Wayback Machine.